Komission asetus (ETY) N:o 3314/90, annettu 16 päivänä marraskuuta 1990, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen



Virallinen lehti nro L 318 , 17/11/1990 s. 0020 - 0021

Suomenk. erityispainos Alue 7 Nide 3 s. 0221

Ruotsink. erityispainos Alue 7 Nide 3 s. 0221



KOMISSION ASETUS (ETY) N:o 3314/90, annettu 16 päivänä marraskuuta 1990, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 () ja erityisesti sen 17 ja 18 artiklan, sekä katsoo, että on tarpeen poistaa petoksen mahdollisuudet tieliikenteen elektronisten valvontalaitteiden käytössä, erityisesti kun on kyse tapauksista, jotka aiheutuvat virtalähteen tai etäisyys- ja nopeusanturin katkoksesta, tekniikan nykytason ja tällä alalla saadun kokemuksen perusteella on mahdollista ilmaista tällaiset katkot kiistattomalla tavalla piirturilevyllä, mikä helpottaa asetuksen soveltamista ja tällaisen petollisen käytön ehkäisemistä, on tarpeen soveltaa tätä uutta teknologiaa elektronisten valvontalaitteiden rakennetta ja asennusta koskevissa standardeissa, etenkin ajoajan tehokkaan tarkistamisen ja oikean tallentamisen varmistamiseksi ajoajan olisi tallennuttava automaattisesti ja ajon keskeytymisaikojen olisi tallennuttava kytkinmekanismissa ilmoitetun signaalin perusteella, nykyisillä valvontalaitteilla voidaan jo kirjata ajoaika tällä tavoin automaattisesti; ottaen huomioon tällä alalla saadut kokemukset ja tekniikan nykytaso, tallennuslaitteiden rakennestandardit olisi mukautettava sen mukaisesti, ja tässä asetuksessa annetut säännökset ovat asetuksen (ETY) N:o 3821/85 mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3821/85 I liitettä seuraavasti: 1. Lisätään asetuksen II lukuun lisätään seuraava kohta: "7. Elektronisella laitteella tarkoitetaan: etäisyys- ja nopeusanturien sähköisesti lähettämillä signaaleilla toimivia laitteita, tallennuslaitteen virtalähteen ja etäisyys- ja nopeusanturin virtalähteen yli 100 millisekuntia kestävää (muun kuin salaman aiheuttamaa) katkosta sekä etäisyys- ja nopeusanturiin menevän signaalijohtimen katkosta." 2. Korvataan III luvun a kohdan "Yleistä" 1.3 alakohta seuraavasti: "1.3 merkintälaite, joka osoittaa piirturilevyllä erikseen: - jokaisen levyn sisältävän kotelon avaamisen; - II luvun 7 kohdassa määritellyissä elektronisissa laitteissa jokaisen tallennuslaitteen virtalähteen yli 100 millisekuntia kestävän (muun kuin salaman aiheuttaman) katkoksen viimeistään kun virta kytketään uudelleen; - II luvun 7 kohdassa määritellyissä elektronisissa laitteissa jokaisen etäisyys- ja nopeusanturin virtalähteen yli 100 millisekuntia kestävän sekä etäisyys- ja nopeusanturiin menevän signaalijohtimen katkoksen." 3. Korvataan III luvun c kohdan "Tallennuslaitteet" 4.1 alakohta seuraavasti: "4.1 Laitteen on tallennettava ajoaika aina automaattisesti. Sen on samoin tallennettava, tarvittaessa asianmukaisen kytkinlaitteen avulla, erikseen muut asetuksen 15 artiklan 3 kohdan toisen luetelmakohdan b, c ja d alakohdassa tarkoitetut ajat." 2 artikla Jäsenvaltiot eivät saa 1 päivästä heinäkuuta 1991 alkaen enää myöntää ETY-tyyppihyväksyntää sellaiselle valvontalaitetyypille, joka ei vastaa asetuksen (ETY) N:o 3821/85 säännöksiä, sellaisina kuin ne ovat muutettuina tällä asetuksella. 3 artikla Ensimmäisen kerran käyttöön otetun uuden ajoneuvon on 1 päivästä tammikuuta 1996 alkaen vastattava asetuksen (ETY) N:o 3821/85 säännöksiä, sellaisena kuin se on muutettuna tällä asetuksella. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenmaissa. Tehty Brysselissä 16 päivänä marraskuuta 1990. Komission puolesta Karel VAN MIERT Komission jäsen () EYVL N:o L 370, 31.12.1985, s. 8